**Delt ikraftsetting av Stortingets vedtak til lov om endringer i aksjelovgivningen mv. (modernisering og forenkling)**

1. Loven trer i kraft 1. juli 2017, med unntak av endringene nevnt i punkt 1 og 2 nedenfor.
2. Endringene i aksjeloven §§ 4-5 annet ledd og 4-6 første ledd trer i kraft 1. januar 2018.
3. Følgende endringer trer i kraft på et senere tidspunkt:

Lovvedtaket romertall I (lov 13. juni 1997 nr. 44 om aksjeselskaper)

* § 2-18 annet ledd femte punktum
* § 2-19 første ledd første punktum
* § 7-6 første ledd første punktum nr. 1 og 2
* § 7-6 annet ledd annet punktum nr. 1 og 2
* § 10-9 annet ledd fjerde punktum

Lovvedtaket romertall II (lov 13. juni 1997 nr. 45 om allmennaksjeselskaper)

* § 2-18 annet ledd femte punktum
* § 2-19 første ledd første punktum
* § 10-9 annet ledd fjerde punktum

Lovvedtaket romertall III (lov 21. juni 1985 nr. 78 om registrering av foretak)

* § 4-4 bokstav e første punktum

Til punkt 2:

Endringen i aksjeloven § 4-5 annet ledd innebærer blant annet at aksjeeiernes digitale adresse skal innføres i aksjeeierboken. Av endringen i aksjeloven § 4-6 første ledd følger det at denne opplysningen ikke er offentlig tilgjengelig, men at Kongen kan gi regler om innsynsrett. Selskapene bør få tid til å innhente aksjeeiernes digitale adresser før endringene trer i kraft. Endringene i aksjeloven §§ 4-5 annet ledd og 4-6 første ledd trer i kraft 1. januar 2018.

Til punkt 3:

Endringene i aksjeloven og allmennaksjeloven §§ 2-18 annet ledd femte punktum, 2-19 første ledd første punktum og 10-9 annet ledd fjerde punktum og foretaksregisterloven § 4-4 bokstav e første punktum gjelder å åpne for at advokater og autoriserte regnskapsførere kan bekrefte aksjeinnskudd i penger. Før endringene kan tre i kraft, må det etableres systemer i Foretaksregisteret for å kunne kontrollere at den som avgir bekreftelsen faktisk er advokat eller autorisert regnskapsfører.

Endringene i aksjeloven § 7-6 første ledd første punktum nr. 1 og 2 og annet ledd annet punktum nr. 1 og 2 innebærer å fjerne terskelverdiene for driftsinntekter og balansesum mv. fra lovbestemmelsene og at nærmere regler om dette fastsettes i forskrift. Det vil bli utarbeidet slike forskriftsbestemmelser før endringene trer i kraft.